03/12/2012 | Administración LocalMunicipal
Neda
Anuncio exposición pública definitiva “Modificación base 56 presuposto”

Por acordo plenario adoptado na sesión extraordinaria levada a cabo o 20 de setembro de 2011 aprobouse inicialmente a modificación que se indica de seguido, habendo estado exposta o público polo espazo de quince días, tal como establece o artigo 169.1 do RDL 2/2004 de 5 de marzo e disposicións concordantes, sen que contra a mesma se presentara reclamación ningunha, polo que se eleva a definitivo o acordo anterior, quedando a mesma redactada como segue: As retribucións que percibirán os membros da corporación e os grupos políticos desta por tódolos conceptos serán as que se indican de seguido: -Cento cincuenta euros mensuais (150,00 €) a cada grupo político. -Corenta e oito euros mensuais (48,00 €) por cada concelleiro integrante dos respectivos grupos. -Cada grupo deberá facilitar ó Tesoureiro municipal o número da conta bancaria na que se farán os ingresos mensuais correspondentes. Lémbrase que no investimento destas cantidades haberá de estarse ó disposto no artigo 73.3 da Lei de bases do rexime local, segundo nova redacción dada pola Lei 11/99, do 21 de abril. a) Alcalde: -Por asistencia ós Plenos: 270,63 € c/u. -Por asistencia ás comisións dos delegados de área: 539,40 € c/u. -Por asistencia ás Comisións de Asuntos do Pleno, Contas ou outras calquera legalmente convocadas agás a Xunta de Goberno Local: 43,30 € c/u. -No suposto de ausencia do alcalde por vacacións ou enfermidade as asignacións fixadas para o mesmo haberá de percibi-las o concelleiro que desempeñe as funcións da alcaldia-presidencia. b) Restantes concelleiros: -Por asistencia ós Plenos: 108,28 € c/u. -Por asistencia ás comisións de delegados de área: 360,84 € c/u. (nestas indemnizacións inclúese a asistencia de cada delegado de área ó concello o dia fixado para atención ó publico, asistencia reglada ó alcalde e realización das labores propias do seu cargo de delegado de área) -Por asistencia ás Comisións de Asuntos do Pleno, Contas ou outras calquera legalmente convocadas agás a Xunta de Goberno Local: 27,06 € c/u. Como complemento e para regula-lo percibo das indemnizacións anteriores esteblecénse tamén os seguintes condicionantes: a) Cando nun mesmo día se leven a cabo dúas ou máis sesións dos organos que dan dereito ó percibo das asignacións, percibiránse asignacións por cada unha delas na contía que corresponda. b) O pagamento das cantidades que se devenguen farase previa á liquidación mensual realizada pola Tesoureria e aprobada pola Alcaldía. A xustificación das asistencias farase en base a certificación expedida polo secretario ou funcionario que exerza estas funcións por delegación en cada comisión. c) As cantidades acreditadas satisfaranse a título personal de cada perceptor, previa a correspondente retención do IRPF, aplicandoselle a este fin a porcentaxe que se notifique por cada concelleiro, o que deberá facer dentro do prazo de quince dias contados dende a adopcion deste acordo e, de non presentarense, estarase o disposto na lexislación para tales casos. As retribucións e indemnizacións dos membros da corporación axustaranse ás normas que en cada momento se elaboren o efecto. O concelleiro D. José Francisco Ibón Vázquez, por adicación exclusiva, percibirá a cantidade de 25.200,00.-€ anuais, que lle serán aboadas en 14 pagas mensuais. Excepcionalmente, no ano 2012 non percibirá a paga extraordinaria de Nadal” Vila de Neda, 26 de setembro do 2012 O ALCALDE, Asdo./Ignacio Cabezón Lorenzo.